als_Latn dik_Latn sag_Latn
“Kush ka vendosur flamurin e PS dhe të LSI -së le ta heqë brenda ditës së sotme, sepse nesër do t’i prishim shtëpinë… “
Kjo deklaratë e kreut e Bashkisë së Kamzës, Xhelal Mziu ka sjellë reagimin e menjëhershëm të Kryeministrit Rama. Përmes një postimi në rrjetet sociale, kreu i qeverisë e cilëson kërcënim nga ‘bodrumi i Republikës së Re’.
“Shikojeni se si Republika e Re është qimja që ndërron në një qenie që zakonin s’e harron dhe mos e harroni se mbi bindjet politike, në 25 Qershor është Shqipëria që duam, me shtet-punë-mirëqenie për çdo shqiptar pa dallim, jashtë bodrumeve të partive që ju duan të përçarë vetëm për pushtetin e tyre.
Në postimin e tij, Kryeministri thotë se në 8 vite qeverisje, e djathta legalizoi vetëm 21 mijë objekjte me lekë mbi dorë e nën dorë, 85% e të cilave, shprehet ai, ngrehina biznesi në rrugë, oborre shkollash e spitalesh, parqe, terrene sportive, zona të mbrojtura natyrore e hapësira monumentesh kulture. Ndërsa në 2 vjet e gjysmë, Kryemistri shprehet se qeveria legalizoi falas 144 ndërtime.
Pas këtij postimi ka reaguar kreu i Bashkisë së Kamzës Xhelal Mziu, i cili thotë se fjala e tij është nxjerrë jashtë kontekstit dhe është interpretuar sipas oreksit politik dhe elektoral të qeverisë. Ai thotë se i është referuar ndërtimeve pa leje që kanë shpërthyer gjatë kësaj fushate elektorale, dhe si mburojë kanë flamujt e PS-së dhe të LSI-së.
Tv Klan
als_Latn als_Latn als_Latn als_Latn als_Latn jav_Latn